**Referat styremøte Nordland Venstre**

Mailbehandling av sak 12-16/2015

Dato: 17.02.2015

**Styresak 12/15 – Nordland Venstre ber om at Venstre oppretter utvalg for marin sektor**

Politikk tilknytta marin sektor er et høyaktuelt tema, bl.a. på grunn av det mange oppfatter som kontroversielle forslag i Tveterås-utvalgets rapport – én av mange, nylige rapporter om temaet. Politikkutvikling tilknytta marin sektor bør, slik Nordland Venstre ser det, alltid være et viktig tema. Norge har verdens nest lengste kystlinje og et økonomisk havdomene på nesten 2 millioner kvadratkilometer. De marine ressursene, særlig fisken, har i fortida vært avgjørende for norsk økonomi. I nåtida står vi i debatter om tilgangen til og forvaltinga av disse ressursene. Også i framtida skal det vi høster fra havet være en bærebjelke for norsk økonomi og velferd. Det krever et Venstre med en kunnskapsbasert, konkret og vidtfavnende politikk for de marine ressursene.

Venstres program 2013-17 inneholder ei rekke forslag til endringer i gjeldende reguleringer av marin sektor. En del av disse forslagene er ganske like anbefalingene til Tveterås-utvalget. Men hvilke visjoner har Venstre for marin sektor? Hva vil Norge, sett med Venstre-øyne, med de marine ressursene? Klare mål for marin sektor vil gjøre det enklere å utarbeide en heilhetlig og god politikk for de mange ulike aktørene i sektoren. Definerte visjoner og klare mål vil kunne danne grunnlag for å diskutere konkrete problemstillinger som

- konsesjoner

- kvoter

- flåtestruktur

- arealforvaltning

- førstehåndsomsetning

- deltakerloven

- rekruttering

- sysselsetting

...........og mye mer

Nordland Venstre foreslår at det opprettes et utvalg for marin sektor. Utvalgets arbeidsfelt/mandat skal være å komme med forslag til en heilhetlig politikk for marin sektor.

I god tid før nytt Stortingsvalgprogram skal vedtas skal utvalget ha lagt fram resultatet av arbeidet sitt. Resultatet bør kunne forelegges alle fylkesstyrer og lokallag utpå høsten 2016 slik at dokumentet kan diskuteres (eventuelt voteres over) på fylkesårsmøter vinteren 2017. Det ønska endelige resultatet mener vi bør bli et eget marin sektor-kapittel i programmet for stortingsvalget (vedtas under Landsmøtet i april 2017), alternativt inngå i næringslivskapittel.

Antall utvalgsmedlemmer og utvalgets arbeidsmetode mener vi det ikke tilligger Nordland Venstre å si noe om. Vi fremmer imidlertid forslag om at interesserte skal søke om å delta og at det bør utarbeides søknadskriterier som gjør at dette blir et høykompetent utvalg.

**Vedtak:**

Nordland Venstre foreslår at Venstre sentralt oppretter et utvalg for marin sektor. Saken fremmes for landsstyret og oversendes VHO ved generalsekretær Trond Enger og organisasjonssekretær Kjartan Almenning den 18. februar 2015.

Et fulltallig styre hadde gitt sitt besyv til mailbehandling av saken. Ved svarfristens utløp kl 19:00 den 17. februar 2015 hadde ingen uttrykt at de er i mot vedtaksforslaget. Følgende styremedlemmer hadde uttrykt støtte til forslaget:

Anja Johansen

Jostein Toftebakk

Gøran Rasmussen Åland

Vilde Marie Ystmark

Ida G. Johnsen

Arne Ivar Mikalsen

Kjetil Dalland, svart ja noe etter frist

Bjørg Helene Jenssen, ikke svart

**Sak 13/15 - Nordland Venstre søker støtte for årsmøteuttalelse om fiskeri hos øvrige fylkeslag før saken fremmes for Landsmøtet**. Saken sendes ut til samtlige fylkeslag + UV sentralt + Liberale studenter + VKL sentralt.

Vedtak:

Nordland Venstre søker støtte for årsmøteuttalelse om fiskeri hos øvrige fylkeslag før saken fremmes for Landsmøtet.

**Sak 14/15 - Nordland Venstre fremmer årsmøteuttalelse om kompetansearbeidsplasser og yrkesfagutdanning for Landsmøtet**. Leder ønsker svar på om vi skal sende bare på egne vegne eller be om støtte fra andre fylkeslag. Leder mener det er strategisk smartere å skaffe støtte for fiskeriuttalelsen, altså ikke sende begge uttalelsene til andre fylkeslag. Fiskeriuttalelsen vil kunne få innvirkning på politikkutvikling nasjonalt og den følger opp påbegynt arbeid med å gjøre fiskeripolitikk til et tema Venstre bryr seg om. Uttalelsen om kompetansearbeidsplasser og yrkesfagutdanning vil selvsagt også kunne resultere i nasjonal politikkutvikling. Men fiskerisaken brenner mer nå, og vi kan ikke kalkulere med å få støtte for alt vi sender ut.

**Vedtak**: Nordland Venstre fremmer årsmøteuttalelse om kompetansearbeidsplasser og yrkesfagutdanning for Landsmøtet.

**Sak 15/15 - Nordland Venstre sender valgkampkoordinatorene Terje Cruickshank og Gøran Rasmussen Åland til årsmøtet for Nordland Venstres regning**

**Vedtak**: Velgkampkoordinatene Terje Cruickshank og Gøran Rasmussen Åland deltar på Landsmøtet som observatører for Nordland Venstres regning.

**Sak 16/15 - Styremøte i april 2015**

Styret har diskutert å legge ett av vårens styremøter til Helgeland. Et ordinært styremøte i Bodø koster Nordland Venstre 15 – 20 000 kr avhengig av hvem som møter og hvor de reiser fra. Et styremøte på Helgeland vil koste det dobbelte på grunn av høyere utlegg til reiser samt behov for to hotellnetter og økte utgifter til mat for flertallet av styrets medlemmer. Betydelig økte utlegg kunne vært forsvart gjennom bedrifts- og/eller institusjonsbesøk og møter med lokallag/medlemmer. Det er imidlertid styrets vurdering at denne mulige merverdien ikke forsvarer utgiftene.

**Vedtak**:

Styret skrinlegger planen om et styremøte lagt til Helgeland våren 2015. I løpet av ukene mellom styremøtene i mars og april vurderer styret om det er behov for et fysisk møte også i april. Hvis fysisk styremøte gjennomføres, legges det til Bodø.